Man veg om sy lewe ná bye hom takel(Emer-G-Med) Twee mans, tussen 30 en 35 jaar oud, is beseer ná ŉ swerm bye hulle Dinsdag getakel het. Emer-G-Med-paramedici is na die toneel in Cosmo City in Roodepoort ontbied. Een man het meer as 100 bysteke opgedoen en hy was in ŉ kritieke toestand. Gevorderde ingryping moes gedoen word om hom te stabiliseer voor hy na ŉ nabygeleë hospitaal geneem kon word. Die tweede man het slegs sowat 10 bysteke opgedoen en hy is op die toneel gestabiliseer en ook na ŉ hospitaal geneem. Volgens berigte van die toneel het die eerste man verby die korf gestap toe die bye hom skielik getakel het. Die tweede man het hom te hulp gesnel.